Ζαν-Μαρκ Νατιέ

Ο **Ζαν-Μαρκ Νατιέ** (γαλλικά: Jean-Marc Nattier), γεννήθηκε το 1685 και πέθανε το 1766, ήταν Γάλλος ζωγράφος της τεχνοτροπίας ροκοκό. Είναι γνωστός για τα πορτρέτα των κυριών της βασιλικής αυλής του Λουδοβίκου ΙΕ΄ με κλασική μυθολογική ενδυμασία.

## Βιογραφικά στοιχεία
Ο Ζαν-Μαρκ Νατιέ γεννήθηκε στο Παρίσι στις 17 Μαρτίου 1685, δεύτερος γιος του προσωπογράφου Μαρκ Νατιέ (1642–1705), προσωπογράφου, και της Μαρί Κουρτουά (1655–1703), μικρογράφου. Έλαβε τα πρώτα του μαθήματα ζωγραφικής από τον πατέρα του και από τον θείο του, ζωγράφο ιστορικών και θρησκευτικών έργων Ζαν Ζουβενέ. Γράφτηκε στη Βασιλική Ακαδημία Ζωγραφικής και Γλυπτικής το 1703 και ασχολήθηκε με την αντιγραφή εικόνων στο παλάτι του Λουξεμβούργου, δημιουργώντας μια σειρά από σχέδια του ζωγραφικού κύκλου που είχε φιλοτεχνήσει ο Ρούμπενς για τη Μαρία των Μεδίκων. Η δημοσίευση το 1710 χαρακτικών βασισμένων σε αυτά τα σχέδια έκανε τον Νατιέ διάσημο, αλλά αρνήθηκε να πάει στη Γαλλική Ακαδημία της Ρώμης, αν και είχε πάρει το πρώτο βραβείο στην Ακαδημία του Παρισιού σε ηλικία 15 ετών. Το 1715 πήγε στο Άμστερνταμ, όπου διέμενε τότε ο Μέγας Πέτρος, και ζωγράφισε πορτρέτα του τσάρου και της αυτοκράτειρας Αικατερίνης, αλλά αρνήθηκε την πρόταση να πάει στη Ρωσία.

Ο Νατιέ φιλοδοξούσε να γίνει ζωγράφος ιστορικών θεμάτων. Μεταξύ 1715 και 1720 αφοσιώθηκε σε συνθέσεις όπως η *[[Μάχη της Πολτάβας]]*, την οποία ζωγράφισε για τον Μέγα Πέτρο και *Ο [[Περσέας]], βοηθούμενος από τη θεά [[Αθηνά]], απολιθώνει τον [[Φινέας (αδελφός του Κηφέα)|Φινέα]]*, που οδήγησε στην εκλογή του στην Ακαδημία το 1718.

## Έργο
Η οικονομική κατάρρευση του 1720 που προκλήθηκε από το σύστημα του Τζων Λω κατέστρεψε τον Νατιέ, ο οποίος βρέθηκε αναγκασμένος να αφιερώσει όλη του την ενέργεια στην προσωπογραφία, η οποία ήταν πιο προσοδοφόρα από τις ιστορικές συνθέσεις. Έγινε έτσι ο ζωγράφος των κυριών της βασιλικής αυλής και μελών της οικογένειας του Λουδοβίκου ΙΕ΄, αναβιώνοντας το είδος του αλληγορικού πορτρέτου, στο οποίο ένα σύγχρονο πρόσωπο απεικονίζονταν ειδυλλιακά ως ελληνορωμαϊκή θεά ή άλλη μυθολογική μορφή.

Τα χαριτωμένα και γοητευτικά αλληγορικά πορτρέτα του Νατιέ με κυρίες της αριστοκρατίας γνώρισαν μεγάλη επιτυχία τον 18ο αιώνα, εν μέρει επειδή ο φανταστικός χαρακτήρας τους επέτρεπε γοητευτικές ελευθερίες διατηρώντας ταυτόχρονα την ομοιότητα της εικονιζόμενης. Υπηρέτησε ως επίσημος προσωπογράφος των τεσσάρων θυγατέρων του Λουδοβίκου ΙΕ΄ από το 1745, ζωγραφίζοντας αυτές τις νεαρές κυρίες σε αναρίθμητες μορφές και στάσεις. Από τα πιο αξιοσημείωτα έργα του είναι το πορτρέτο της Μαρίας Λεστσίνσκα, που βρίσκεται στο Μουσείο Καλών Τεχνών της Ντιζόν και ένας πίνακας όπου ο καλλιτέχνης  περιβάλλεται από την οικογένειά του, *Ο καλλιτέχνης με την οικογένειά του*, με ημερομηνία 1730.

Πέθανε στο Παρίσι 7 Νοεμβρίου 1766 και ενταφιάστηκε στην εκκλησία του Αγίου Ευσταθίου. Έργα του βρίσκονται σε πολλά μουσεία και δημόσιες συλλογές της Γαλλίας και του κόσμου.

## Επιλογή έργων

Αρχείο:Thalia by Jean-Marc Nattier.jpg|*[[Θάλεια (Μούσα)|Θάλεια]]*, 1739
Αρχείο:Jean-Marc_Nattier,_Madame_de_Pompadour_en_Diane_(1746).jpg|Η μαρκησία ντε Πομπαντούρ ως Άρτεμις, 1746
Αρχείο:Jean-Marc Nattier - Perseus, under the protection of Minerva, turns Phineus to stone by brandishing the head of Medusa.jpg|*Ο [[Περσέας]], βοηθούμενος από τη θεά [[Αθηνά]], απολιθώνει τον [[Φινέας (αδελφός του Κηφέα)|Φινέα]],* (1718) μουσείο Καλών Τεχνών της Τουρ
Αρχείο:Marie Leszczyńska, reine de France, lisant la Bible by Jean-Marc Nattier, 002.jpg|Μαρία Λεστσίνσκα (1748), Βερσαλλίες
Αρχείο:Jean-Marc Nattier - Portrait of Catherine I - WGA16460.jpg|Αικατερίνη Α' της Ρωσίας (1717), μουσείο Ερμιτάζ
Αρχείο:Jean-Marc Nattier, Pierre Ier (1717).jpg|Τσάρος Πέτρος Α' (1717), μουσείο Ερμιτάζ
Αρχείο:Jean-Marc Nattier - Anne-Henriette de France.jpg|Εριέττα της Γαλλίας (1754), Βερσαλλίες
Αρχείο:Jean-Marc Nattier, Madame Victoire de France (1748).jpg|Βικτωρία της Γαλλίας (1748) σε ηλικία 15 ετών, Βερσαλλίες
Αρχείο:Jean-Marc Nattier, La Justice châtiant l'Injustice.jpg|Μαρία Αδελαΐδα της Γαλλίας ως *Η Δικαιοσύνη τιμωρώντας την Αδικία* (1737)
Αρχείο:Marie-Anne de Mailly-Nesle.jpg|Η δούκισσα του Σατωρού (1740), Βερσαλλίες
Αρχείο:Jean-Marc Nattier, Princesse de Rohan (1741).jpg|Μαρί-Σοφί ντε Κουρσιγιόν, πριγκίπισσα του Ροάν (1741), Μουσείο Τέχνης του Τολέδο, Οχάιο
Αρχείο:Nattier - The Spring (La Source) traditionally identified as Louise Henriette de Bourbon - MET.jpg|Η Λουίζα Ερριέττα των Βουρβόνων ως Ήβη (1738), Μητροπολιτικό Μουσείο Τέχνης (Νέα Υόρκη) 
Αρχείο:Manon Balletti (1757) by Jean-Marc Nattier.jpg|Μανόν Μπαλετί, (1757) Εθνική Πινακοθήκη Λονδίνου
Αρχείο:Jean-Marc Nattier - Portrait de Françoise-Renée de Carbonnel de Canisy, marquise d’Antin.jpg|Μαρκησία Ματίλντ ντε Κανιζί (1738), Μουσείο Ζακμάρ-Αντρέ 


## Παραπομπές


## Εξωτερικοί σύνδεσμοι
* 

Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα
Κατηγορία:Ζωγράφοι του Ροκοκό